open-index/open-wikipedia-markdown huggingface dataset:
The Mind's Eye

'''''The Mind's Eye''''' — ჯგუფ სტილტსკინის პირველი სტუდიური ალბომი, რომელიც გამოვიდა 1994 წელს. მისი წარმატება უზრუნველყო სინგლმა Inside, რომელიც მოხვდა ინგლისური ჩარტების #1 ადგილზე. შემდეგი სინგლი Footsteps მოხვდა ჩარტის #34 ადგილზე. ალბომის სიმღერების ავტორია პიტერ ლოულორი.

## სიმღერების სია
## პერსონალი 
* რეი უილსონი - ვოკალი
* პიტერ ლოულორი - აკუსტიკური და ელექტრონული გიტარა, მანდოლინა, ბას გიტარა, დასარტყამი და პერკუსიული ინსტრუმენტები, ფორტეპიანო, ორგანი, დამატებითი ვოკალი
* ჯეიმზ ფინიგანი - ბას გიტარა, ორგანი, ფორტეპიანო
* როს მაკფერლეინი - დასარტყამი და პერკუსიული ინსტრუმენტები
* საიან ბელი - ჩელო
* ტესა სტერიჯი - დამატებითი ვოკალი

## სქოლიო 
კატეგორია:1994 წლის სადებიუტო ალბომები
კატეგორია:სტილსკინის ალბომები
კატეგორია:East West Records-ის ალბომები
She (სტილტსკინის ალბომი)

***She*** — ჯგუფ სტილტსკინის მეორე სტუდიური ალბომი, რომელიც გამოვიდა 2006 წელს. ეს პროექტი აგრეთვე ცნობილია სახელით **Ray Wilson & Stiltskin**. მუსიკალურად ალბომი არის სხვადასხვა ჟანრის ნარევი. იგი უფრო ახლოს არის Daft Punk-ის, ფილ ლინოტის, Audioslave-ის, მეტალიკის, დეივიდ ბოუისა და Radiohead-ის ჟღერადობასთან.

ალბომის პირველი გამოცემები გამოჩნდა 2006 წლის გაზაფხულზე, ხოლო ინტერნეტის მეშვეობით შესაძლებელი იყო სიმღერების Lemon Yellow Sun და She გადმოტვირთვა. ალბომის საბოლოო გამოცემა გამოვიდა 2006 წლის ოქტომბერში, ხოლო 2007 წლისათვის დაიგეგმა მისი გამოცემა ბრიტანეთში.

## სიმღერების სია
# Fly High
# Taking Time
# She
# Lemon Yellow Sun
# Wake Up Your Mind
# Sick And Tired
# Constantly Reminded
# Show Me The Way
# Fame
# Some Of All My Fears
# Summer Days
# Better Luck Next Time

## სინგლები 
* **She**
# She (რადიოს ვერსია)
# She (Bentztown Mixdown)
# She (ალბომის ვერსია)
# Wake Up Your Mind (ალბომის ვერსია)

* **Lemon Yellow Sun**
# Lemon Yellow Sun (რადიოს ვერსია)
# Lemon Yellow Sun (მსუბუქი რადიოს ვერსია)
# Lemon Yellow Sun (ალბომის ვერსია)
# Keep On Believing (არ არის შეტანილი ალბომში)

## სქოლიო 
კატეგორია:2006 წლის ალბომები
კატეგორია:სტილსკინის ალბომები
კატეგორია:Inside Out Music-ის ალბომები
Stiltskin Live

***Stiltskin Live***, იგივე ***She Live*** — ჯგუფ სტილტსკინის 2007 წლის საკონცერტო ალბომი .  მასში შეტანილია 16 სიმღერა ჯგუფის კონცერტიდან, რომელიც გაიმართა ბონში (გერმანია) 2006 წლის წლის 25 ოქტომბერს. უმეტესწილად აქ არის სიმღერები სტილტსკინის ორი სტუდიური და რეი უილსონის სოლო ალბომებიდან.

## სიმღერების სია
# Sunshine and Butterflies
# Sarah
# Fly High
# Constantly Reminded
# Gypsy
# Another Day
# Lemon Yellow Sun
# Taking Time
# She
# Adolescent Breakdown
# Some of All My Fears
# Footsteps
# Inside
# Fame
# Wake Up Your Mind
# Ghost

## სქოლიო 
კატეგორია:2007 წლის საკონცერტო ალბომები
კატეგორია:სტილსკინის ალბომები
კონიდიუმი

**კონიდიუმი** (ბერძნ. konia — მტვერი და eidos — სახე) — ჩანთიანი და უსრული სოკოების უსქესო გამრავლების სპორა. წარმოიქმნება მიცელიუმის განსაკუთრებულ განშტოებებზე — კონიდიოფორებზე. კონიდიუმები ერთმანეთისაგან განსხვავდებიან ფორმით, შეფერილობით, უჯრედების რაოდენობით და წარმოშობით. უმდაბლესი სოკოების — ფიკომიცეტების კონიდიუმი მოდიფიცირებულია სპორანგიუმია.

## ლიტერატურა
კატეგორია:სოკოების მორფოლოგია
კონიო

**კონიო** () — მცენარეთა გვარი ქოლგოსანთა ოჯახისა. ორწლოვანი ბალახებია. ცნობილია 4 სახეობა, რომელიც ველურად იზრდება ევროპაში, აზიასა და აფრიკაში. საქართველოში გვხვდება 1 — დაწინწკლული კონიო (). 

მაღალი (60-180 სმ) ბალახია, ღეროს ქვედა ნაწილი მოჭითალო-მურა ლაქებით აქვს დაფარული. 

იზრდება დასარეველიანებულ ადგილებში. ტყის პირებზე, მდინარეთა ნაპირებზე და სხვაგან. შხამიანია (შეიცავ ალკალოიდ კონიინს).

## ლიტერატურა
კატეგორია:ქოლგოსანნი

roa-rup:Conium maculatum
კონკაკაფის ოქროს თასი

**კონკაკაფის ოქროს თასი** — საფეხბურთო ჩემპიონატი, რომელიც ტარდება კონკაკაფის შემადგენლობაში შესული ქვეყნების ეროვნულ ნაკრებებს შორის. ტურნირი იმართება ამერიკის შეერთებული შტატების ტერიტორიაზე და ზოგჯერ მექსიკაშიც.

კონკაკაფის პირველი ჩემპიონატი ჩატარდა 1963 წელს. ტურნირმა 1972 წლამდე იარსება 1989 წლამდე აღარ ჩატარებულა.

1991 წელს ტურნირი დაბრუნდა *ოქროს თასის* სახელწოდებით. მას შემდეგ ამ ტურნირში ოთხჯერ გაიმარჯვა მექსიკის ეროვნულმა ნაკრებმა, სამჯერ აშშ-მა და ერთხელ კანადამ.

## 1963—1989 წლების ჩემპიონატი 
## ოქროს თასის ჩემპიონატი 
(*დახრილი შრიფტით* წერია მოწვეული ნაკრები)
**1** მატჩი მე-3 ადგილისთვის დამატებითი დროის შემდეგ დასრულდა 1:1. ორივე ნაკრებს ჩაეთვალა მე-3 ადგილის დაკავება.
**2** მატჩი მე-3 ადგილისთვის არ გამართულა.

## გამარჯვებულები 
## რესურსები ინტერნეტში 
* ოფიციალური საიტი

კატეგორია:საფეხბურთო ტურნირები
Tata Motors

thumb|200px|კომპანიის ლოგო
**ტატა მოტორს ლიმიტედი** (ჰინდი. ) წარსულში ცნობილი როგორც ტელკო (TELCO; TATA Engineering and Locomotive Company) — ინდოეთის მსუბუქი ავტომობილებისა და კომერციული სატრანსპორტო საშუალებების მწარმოებელი უდიდესი კომპანიაა. ის ტატა ჯგუფის ნაწილია, თავისი სათავო ოფისით მუმბაიში, მაჰარაშტრა.

კატეგორია:ინდოეთის კომპანიები
კატეგორია:ავტომწარმოებელი კომპანიები
Hit (ალბომი)

***Hit*** — პიტერ გებრიელის 2003 წლის კომპილაციური ალბომი. ორდისკიანი გამოცემის პირველ დისკში *Hit* შეტანილია მუსიკოსის ჰიტები, ხოლო მეორე დისკში, *Miss* - სიმღერები, რომლებიც ნაკლებად ცნობილია.

## სიმღერების სია
ყველა სიმღერის ავტორია პიტერ გებრიელი, გარდა სიმღერის „Burn You Up, Burn You Down“ (გებრიელი/ნილ სპარკსი/კარლ უოლინგერი).

 ეს არის სინგლის ვერსია, ფრაზის „Whistling tunes we're kissing baboons in the jungle“ გამეორებით პირველი მისამღერიდან.

 მიუხედავად იმისა, რომ ანოტაციებში მითითებულია, როგორც რადიოს ვერსია, „Steam“ სინამდვილეში იგივეა, რაც ალბომის ვერსიაში.

## ჩარტები
## სერტიფიცირება
## რესურსები ინტერნეტში 
*

## სქოლიო 
კატეგორია:პიტერ გებრიელის კომპილაციური ალბომები
კატეგორია:2003 წლის საუკეთესო ჰიტების ალბომები
კატეგორია:Geffen Records-ის კომპილაციური ალბომები
კატეგორია:Virgin Records-ის კომპილაციური ალბომები
კატეგორია:Real World Records-ის კომპილაციური ალბომები
კატეგორია:ალბომები სტივ ლილიუაიტის პროდიუსერობით
კატეგორია:ალბომები ბობ ეზრინის პროდიუსერობით
კატეგორია:ალბომები დენიელ ლანუას პროდიუსერობით
კატეგორია:ალბომები სტივენ ჰეიგის პროდიუსერობით
კონიუგატები

**კონიუგატები** () — მწვანე წყალმცენარეების ქვეტიპი. ტიპობრივი მტკნარი წყლის ორგანიზმებია, აერთიანებს 2 კლასს:  -ს კლასის წარმომადგენლები ერთუჯრედიანი ან იშვიათად კოლონიური ფორმებია, რომლის უჯრედებს აქვს მთლიანი გარსი. -ს კლასს ეკუთვნის უმთავრესად ერთუჯრედიანი ორგანიზმები, რომელთა უჯრედის გარსი 2 ან რამდენიმე ნაწილისაგან შედგება. 

კონიუგატებს მრავალნაირი ფორმის სპირალური (სპიროგირა), ვარსკვლავისებრი (ზიგნემა), ფირფიტისებრი (მუჟოცია) — ქრომატოფორი აქვთ. კონიუგატების უსქესო გამრავლება ხდება უჯრედის დაყოფით (ერთუჯრედიანებში) და ძაფების დაწყვეტით. მათ ზოოსპორები და მოძრავი გამეტები არა აქვთ. სქესობრივი გამრავლება კონიუგაციის ტიპისაა. კონიუგატები გავრცელებულია მტკნარ წყალსატევებში. ზიგნემასნაირნი დამდგარ და მდოვარე წყლებზე ქმნიან „ყაპს“.

## ლიტერატურა
კატეგორია:მწვანე წყალმცენარეები
კონოლოფი

**კონოლოფი** () — ხვლიკი იგუანასებრთა ოჯახისა. მისი სხეულის სიგრძე 1 მ აღწევს. ზურგზე დაბალი ქედი გასდევს. თავი კაშკაშა ლიმონისფერია, ზურგის ცენტრალური ნაწილი — მოყავისფრო-წითელი, გვერდებისაკენ კი მუქ მურა ფერში გადადის. იკვებება მცენარეულობით, უფრო კაქტუსებით. კონოლოფი გავრცელებულია გალაპაგოსის კუნძულებზე. ამჟამად მხოლოდ ზოგიერთ კუნძულზეა შემორჩენილი.

## ლიტერატურა
კატეგორია:იგუანასებრნი
კონსეფსიონი (მრავალმნიშვნელოვანი)

ტოპონიმი **კონსეფსიონი** შეიძლება აღნიშნავდეს:

* კონსეფსიონი — ქალაქი პარაგვაიში;
* კონსეფსიონი — ქალაქი ჩილეში;
* კონსეფსიონი — პროვინცია ჩილეში;
* კონსეფსიონი — დეპარტამენტი პარაგვაიში.
კონსტანტა

**კონსტანტა** შეიძლება აღნიშნავდეს:

* კონსტანტა — მუდმივი სიდიდე
* კონსტანტა — მუდმივი სალექსო მახვილი
* კონსტანტა — ბანკი საქართველოში
კონტრაპოსტი

**კონტრაპოსტი** ( — საწინააღმდეგო, მოპირისპირე), სახვით ხელოვნებაში, ფიგურის გამოსახვის ხერხი, რომელიც გულისხმობს სხეულის ერთი ნაწილის მდგომარეობის დაპირისპირებას მეორე ნაწილის მდგომარეობასთან (მაგ. ადამიანის სხეულის ზედატანი გამოსახულია შებრუნებულად, ქვედატანი კი - ფრონტალურად).

კონტრაპოსტი დინამიკით ავსებს ფიგურის ფორმათა რიტმს, გადმოსცემს მოძრაობას ან დაძაბულობას, აძლიერებს ფიგურის სამგანზომილებიანობას, ამასთანავე არ არღვევს ფორმათა საერთო წონასწორობას.

## ლიტერატურა
კატეგორია:სახვითი ხელოვნება
კონსტანტი კახი

**კონსტანტი (კოსტანტი) კახი** (დ. 768 — გ. 10 ნოემბერი, 853) — ქართველი ერისთავი. იბრძოდა არაბი სარდლის, ბუღა თურქის წინააღმდეგ. 853 წლის 26 აგვისტოს ის და მისი ძე თარხუჯი არაბებმა შეიპყრეს და კონსტანტი (კოსტანტი) კახი წამებით მოკლეს. ატენის სიონის ერთ-ერთ წარწერაში ის მოხსენიებულია კახაჲს სახელით. კონსტანტი (კოსტანტი) კახის წამება აღწერილია „კოსტანტი კახის მარტვილობაში“.

## ლიტერატურა
* *ჯავახიშვილი ივ.,* ქართველი ერის ისტორია, წგნ. 2, თბ., 1965;

კატეგორია:ერისთავები
კატეგორია:დაბადებული 768
კატეგორია:გარდაცვლილი 10 ნოემბერი
კატეგორია:გარდაცვლილი 853
კატეგორია:ქართველი წმინდანები
კატეგორია:IX საუკუნის ქრისტიანი წმინდანები
ისოძაკი არატა

**ისოძაკი არატა** (; დ. 23 ივლისი, 1931) — იაპონელი არქიტექტორი ოიტადან, იოტას პრეფექტურა. დაამთავრა ტოკიოს უნივერსიტეტი 1954 წელს. პროფესიული კარიერა დაიწყო არქიტექტორ კენძო ტანგეს ხელმძღვანელობით. 1963 წელს დააარსა საკუთარი ბიურო. თავდაპირველად იგი მისდევდა მეტაბოლიზმს, ხოლო 1970-იანი წლებიდან გადაერთო პოსტმოდერნიზმზე. მისი ნამუშევრები მოიცავს — სტადიონებს, უნივერსტიტეტის კამპუსებს, მუზეუმებს და სხვა. თავის ნაგებობებში გამოიყენებს უბრალო, აბსტრაქტულ ფორმებს. ხშირად გვევლინება ჟიურის წევრად სხვადასხვა კონკურსში. 1986 წელს ისოძაკი დაჯილდოვდა ბრიტანელ არქიტექტორთა სამეფო ინსტიტუტის პრემიით, 1995 წელს — ვენეციის ბიენალეს მთავარი პრიზით.

## გალერეა

ფაილი:ShenzhenLibrary_Outside.jpg
ფაილი:Shenzhen LibraryCeiling 20061222.jpg
ფაილი:Pasarela Isozaki.jpg

## რესურსები ინტერნეტში
* ისოძაკი არატა — თანამედროვე ხელოვნების მუზეუმი

## სქოლიო
კატეგორია:იაპონელი არქიტექტორები
ცუცხვათი

**ცუცხვათი** — სოფელი საქართველოში, იმერეთის მხარის ტყიბულის მუნიციპალიტეტში (თემის ცენტრი), ოკრიბა-არგვეთის ქედის ჩრდილოეთ კალთაზე, ტყიბულის წყალსაცავის დასავლეთით, ზღვის დონიდან 460 მეტრზე. უახლესი რკინიგზის სადგურია ორპირი.

სოფელში არის ურთხელის კორომი, მოედინება მინერალური წყალი. სოფელში არის საექიმო ამბულატორია და საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 671 ადამიანი.

## ისტორია
სოფლის ტერიტორიაზე აღმოჩენილია პალეოლითური ხანის ნასახლარი ცუცხვათის მღვიმოვანი, მრავალსართულიანი მღვიმური კომპლექსი, რომელსაც იხსენიებენ მაღაროს სახელითაც.

ვარაუდობენ, რომ სოფლის სახელი წარმოშობილია ცაცხვისაგან („ცაცხლათი“). წყაროებში პირველად იხსენიება XVII საუკუნეში. XVIII საუკუნეში ცუცხვათში დიდ მამულებს ფლობდნენ თავადი მესხორაძეები. 1712 წელს მესხორაძეებს შესაშური მასპინძლობა გაუწევიათ მეფე გიორგი V-ისათვის. ქაიხოსრო მესხორაძეს და მის შვილებს სიმონს და ანდროს, კარის მღვდლის პეტრე კუპრაშვილისა და მისი შვილებისათვის იასესა და დავითისათვის მიუციათ წყალობა. მეფე გიორგი V-მ წელს მესხორაძეებს გადასცა ციხისთაობა და ცუცხვათის ციხე.

ციხე 1721 წელს ოსმალებმა დაიკავეს. 1770 წელს გაათავისუფლა სოლომონ პირველმა, ხოლო იმერეთის სამეფოს რუსეთთან შეერთების შემდეგ ციხე-სიმაგრე დაანგრიეს. ამჟამად შემორჩენილია ციხის კოშკისა და გალავნის ნაშთები.

## ეკონომიკა
სოფელში მოიპოვება ქვა ტეშენიტი, რომელიც გადამუშავების შემდეგ გამოიყენება მოსაპირკეთებელ მასალად. მოსახლეობა ძირითადად მისდევს მესაქონლეობას, მეჩაიეობას, მესიმინდეობას.

## ლიტერატურა
* *ნიშნიანიძე ილია, ნიშნიანიძე დავით*. ოკრიბა. – თბილისი, რაეო. 2003.

## რესურსები ინტერნეტში
*ცუცხვათის რუკა

## სქოლიო
კატეგორია:ტყიბულის მუნიციპალიტეტის სოფლები
ვერსალის საზავო ხელშეკრულება

**ვერსალის საზავო ხელშეკრულება** შეიძლება აღნიშნავდეს:

* ვერსალის საზავო ხელშეკრულება — აშშ-ისა და მისი მოკავშირეების ხელშეკრულება დიდ ბრიტანეთთან
* ვერსალის საზავო ხელშეკრულება — ხელშეკრულება, რომლითაც ოფიციალურად დასრულდა პირველი მსოფლიო ომი
OVO

***OVO*** — პიტერ გებრიელის კონცეპტუალური ალბომი, რომელიც ამავე დროს არის შოუს *The Millennium Show* თანმხლები მუსიკალური მასალა. ალბომი გამოვიდა 2000 წლის 29 აგვისტოს. მის ჩაწერაში მონაწილეობა მიიღეს ნენე შერიმ, რეპერმა როსკომ, რიჩი ჰევენსმა, ელიზაბეტ ფრეიზერმა და სხვა მუსიკოსებმა. ალბომში გამოყენებულია უამრავი ელექტრონული თუ ტრადიციული ინსტრუმენტი. აუდიოდისკზე ჩაწერილია ოვოს, ალბომის მთავარი გმირის ისტორია, შეზღუდული რაოდენობით გამოცემულ დისკებს კი თან ახლავს ამ ისტორიის წიგნი.

სიმღერები ამ ალბომიდან შესრულდა ჯულს ჰოლანდის გადაცემაში — ესენი იყო „Father, Son“ და „Downside Up“. (ორივე შეტანილია პიტერის DVD დისკზე Still Growing Up: Live & Unwrapped). რამდენიმე სიმღერა („Father, Son“, „The Tower That Ate People“, „White Ashes“, და „Downside Up“) აგრეთვე სრულდებოდა პიტერის ტურნეს Growing Up Live ფარგლებში. სიმღერაში Downside Up ვოკალურ პარტიას ასრულებდა მელანი გებრიელი, პიტერის შვილი.

პიტერი იხსენებს:

## სიმღერების სია
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:კონცეპტუალური ალბომები
კატეგორია:პიტერ გებრიელის საუნდტრეკები
კატეგორია:2000 წლის საუნდტრეკები
კატეგორია:Real World Records-ის ალბომები
Long Walk Home: Music from the Rabbit-Proof Fence

***Long Walk Home: Music from the Rabbit-Proof Fence*** — ალბომი პიტერ გებრიელის მიერ ფილმისთვის „კურდღლების მესერი“ შექმნილი მუსიკით.

ალბომის ერთ-ერთი კომპოზიციაა „Cloudless“, რომლის მეორე ვერსია „Sky Blue“ შეტანილია გებრიელის ალბომში *Up*. ეს არის სიმღერა, რომელზეც გებრიელი მუშაობდა 20 წელი. ვოკალურ პარტიებს მასში ასრულებს ოთხეული Blind Boys of Alabama.

## სიმღერების სია
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:პიტერ გებრიელის საუნდტრეკები
კატეგორია:2002 წლის საუნდტრეკები
კატეგორია:Real World Records-ის ალბომები
კონულარიები

**კონულარიები** () — ამომწყდარი უხერხემლო ცხოველების ჯგუფი, რომლებსაც უფრო ხშირად ნაწლავღრუიანებს მიაკუთვნებენ. ცხოვრობდნენ ზღვებში ადრეული კამბრიული პერიოდიდან ადრეულ ტრიასამდე. ჰქონდათ პირამიდული ან სიგარისებური თხელკედლიანი ჩონჩხი, რომელიც სიცოცხლეში ალბათ ელასტიკური იყო. წვერის ნაწილი განივი ტიხრებით საკნებად იყო დაყოფილი. კონულარიებს ოთხსხივიანი სიმეტრია ჰქონდათ. უმრავლესობა თავისუფლად მცხოვრები მცურავი ცხოველი იყო.

## ლიტერატურა
კატეგორია:ნაწლავღრუიანები
კონცერტი

**კონცერტი** შეიძლება აღნიშნავდეს:

* კონცერტი — მუსიკალური ნაწარმოები;
* კონცერტი —  საჯარო გამოსვლა.
კონჭკათი (მრავალმნიშვნელოვანი)

**კონჭკათი** შეიძლება აღნიშნავდეს:

* კონჭკათი — სოფელი ლანჩხუთის მუნიციპალიტეტში;
* კონჭკათი — სოფელი ოზურგეთის მუნიციპალიტეტში.
კოოპერაცია (ჟურნალი)

**„კოოპერაცია “** — ქართული სპეციალური კოოპერაციული ჟურნალი. გამოდიოდა 1911–1917, 1918–1919 წლებში ქუთაისში, ხოლო 1923–1924 წლებში თბილისში („კოოპერაციის“ პერიოდულობა სხვადასხვა დროს სხვადასხვა იყო). ჟურნალი აშუქებდა საზოგადოებრივ-ეკონომიკურ საკითხებს. ბეჭდავდა წერილებს საქართველოში კოოპერატივების ორგანიზების შესახებ, ცნობილ საზოგადო მოღვაწეთა და კოოპერატორთა ბიოგრაფიებს, ახალ მბებს და სხვა. „კოოპერაციის“ დამატებები იყო „ილუსტრაციული დანართი“, „საკოოპერაციო ბროშურები“, „საკოოპერაციო ბიბლიოთეკა“. რედაქტორ-გამომცემელი — გ. გაბილაია.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
კოპიტი (აფხაზეთი)

**კოპიტი** — აფხაზეთის ოჩამჩირის მუნიციპალიტეტის სოფლების პირველი კოპიტისა და მეორე კოპიტის ძველი სახელწოდება.
## ლიტერატურა
კატეგორია:აფხაზეთის ავტონომიური რესპუბლიკის ისტორიული სოფლები
რაგბის მსოფლიო ჩემპიონატი 1987

**რაგბის მსოფლიო ჩემპიონატი 1987** — პირველი მსოფლიო ჩემპიონატი რაგბიში, რომელიც მიმდინარეობდა 1987 წლის 22 მაისიდან - 20 ივნისამდე ავსტრალიასა და ახალ ზელანდიაში.

მსოფლიო თასის შემოღება ირბ-მა 1985 წლის მარტში, არსებობის 99-ე წლისთავზე დაადგინა. ოთხივე ბრიტანული ქვეყანა იდეის წინააღმდეგი ლამის სულ ბოლომდე იყო, მაგრამ პროფესიული ცირკის შიშით, ჩათრევას ისევ ჩაყოლა ამჯობინა და სამხრეთსა და ფრანგებს ერთი, საცდელი პირველობის გამართვაზე დაყაბულდა. ჰოდა, თასის მასპინძლობა მოთავეებს, ახალ ზელანდიასა და ავსტრალიას დაეკისრათ.

ირბ-ის   მამებმაც  დანარჩენი რაგბეთი ლხინზე დაპატიჟეს, წევრობა კი წვეულებს მერეღა უბოძეს. იმხანად რვა ბობოლიდან ერთს, სამხრეთ აფრიკას პოლიტიკურ მიზეზთა გამო ყადაღა ედო, რის გამოც მამებმა ბოკეს ნაცვლად  "გამოსწორებული რასისტები", ზიმბაბველები   ჩართეს დასში, გაუგებარ  მიზეზთა გამო   უარზე  მყოფი საბჭოთა კავშირის (საბჭოეთი მონაწილე 16-ეულში ეწერა, მაგრამ დასტურის გაგზავნის დრომ რომ მოატანა, სპორტ-კომიტეტმა ნაცადი ხრიკი მოიშველია, ესაო და საერთაშორისო ხელშეკრულების თანახმად არ უნდა ეთამაშო არა მხოლოდ სამხრეთ აფრიკას, არამედ ყველას, ვისაც კი რასისტებთან ოდესმე (!) უბურთავიაო) ადგილი კი ერგო ფიჯის მეზობელს, კიდევ უფრო ციცქნა ტონგას.

თამაშები ავსტრალიის ორ და ზელანდიის ცხრა (!) ქალაქში მოეწყო. ოთხი 4-გუნდა პულიდან პლეი-ოფში გადიოდა ორ-ორი უკეთესი. მეოთხედფინალში ყველა   უძლიერესი უპრობლემოდ გავიდა. მათთან ერთდ მეოთხედფინალში გავიდა  ფიჯიც.

სატურნირო ბადე ორგანიზატორებს ისე  ჰქონდათ  დაგეგმილი, რომ თანა-მასპინძლები ერთმანეთს ფინალში, "იდენ პარკზე" უნდა  შეხვედროდნენ. მაგრამ , რომ  აქამდე  საქმე  არ მივიდა, რადგან   იმ  წელს   ევროპული "ხუთი ერის" სლემით მომგებმა   საფრანგეთმა სიდნეის გარეუბანში აშენებულ "კონკორდზე", შეჯიბრების საუკეთესო მატჩად აღიარებულ ნახევარფინალში, სულ ბოლოსღა,  დაალელოვა ავსტრლია.
 
ოზებმა ამავე სცენარით მერე ბრინჯაოს მატჩიც ერთი ქულით წააგეს უელსთან, რადგან ბოლო 75 წუთი 14 კაცის ამარა რაგბობდნენ. უელსელები კი მანამდე  ნახევარფინალში   სასტიკად მოისრნენ კივებთან. 
 
ფინალში "ოლ ბლექსის" უპირატესობა უდავო იყო და მანაც მეთოდურად გამოუყვანა წირვა "ლე ბლეს". 
 
დებიუტმა ყოველმხრივ გაამართლა: ბურთაობა ეშხიანი იყო. სტადიონებზე 600 ათასი კაცი მივიდა, სამასმა მილიონმა კი შეჯიბრს ტელევიზიით 17 ქვეყანაში უცქირა; ირბ-ს სარფად ერთი მილიონი (!) გირვანქა დარჩა. ჰოდა, მამებმაც  მაშინ გადაწყვიტეს, თასი ყოველ ოთხ წელში ერთხელ გაეთამაშებინათ.

## სტადიონები 
## მონაწილე ქვეყნები 
## შედეგები 
### ჯგუფი А 
### ჯგუფი B 
### ჯგუფი C 
### ჯგუფი D 
### პლეი-ოფი 
კატეგორია:რაგბის მსოფლიო ჩემპიონატი
კორდისკბილა

**კორდისკბილა** (Euphasia) — მცენარეთა გვარი შავწამალასებრთა ოჯახისა. ერთწლოვანი, ზოგჯერ მრავალწლოვანი ნახევრად პარაზიტი ბალახებია. 

200-მდე, უმეტესად პოლიმორფული სახეობა გავრცელებულია ძირითადად ჩრდილოეთ ნახევარსფეროში, აგრეთვე მალაის არქიპელაგის მთებში, ავსტრალიასა და სამხრეთ ამერიკის ზომიერ სარტყელში. 

საქართველოში 19 სახეობა იზრდება, მათ შორის 7 საქართველოს და 5 კავკასიის ენდემია. Euphasia stricta, ისევე როგორც კორდისკბილას მრავალი სხვა სახეობა, ძირითადად მარცვლოვნების ფესვების პარაზიტთა და ზოგჯერ მნიშვნელოვნად ამცირებს მდელოს მოსავლიანობას. საქართველოში ყველგან გვხვდება, უმეტესად ალპურ სარტყელში.

## ლიტერატურა
* *მიქელაძე ი.,* ქსე, ტ. 5, გვ. 663, თბ., 1980

კატეგორია:შავწამალასებრნი
კორდოვა

**კორდოვა** შეიძლება აღნიშნავდეს:

* კორდობა — ქალაქი ესპანეთში
* კორდოვა — ქალაქი არგენტინაში
* კორდოვა — ქალაქი მექსიკაში

კატეგორია:მრავალმნიშვნელოვანი გვერდები გვარის შემცველი სიებით
მწერიჭამია ხელფრთიანები

**მწერიჭამია ხელფრთიანები** () — ძუძუმწოვრების ქვერიგი ხელფრთიანების რიგისა. მათი სხეულის სიგრძე 14 სმ აღწევს.აქვთ ყურსარქველები, წვრილი თვალები, სუსტად განვითარებული მხედველობა, ძალზე კარგი სმენა, ექოლოკაციის უნარი. გავრცელებულნი არიან ყველგან, პოლარულ ოლქებს გარდა. განსაკუთრებით ბევრია სუბტროპიკებსა და ტროპიკებში. აერთიანებს 16 ოჯახს, 138 გვარის 650 სახეობას. საქართველოში — 22. ბინადრობენ ხის ფუღუროებში, მღვიმეებში, კლდის ნაპრალებში, სამეურნეო და საცხოვრებელ ნაგებობებში. ზოგიერთი მათგანი ადამიანის თანამგზავრია. სახლდებიან კოლონიებად. მათი ზამთრის ძილქუში 7-8 თვე გრძელდება. შობენ 1-2 ნაშიერს, რომლებიც 20-40 დღის შემდეგ დამოუკიდებლად ნადირობენ. ცოცხლობენ 20 წლამდე. უმრავლესობა იკვებება მწერებით, ზოგი ტროპიკული ფორმა მცენარის ნაყოფით, ნექტრით და ყვავილის მტვერით, თბილსისხლიანი ცხოველების სისხლით, პატარ-პატარა ხერხემლიანებით. ძალზე სასარგებლო ცხოველებია; ანადგურებენ სოფლისა  და სატყეო მეურნეობის მავნებლებს. ზოგი სახეობა ხელს უწყობს მცენარეთა დამტვერვას და ავრცელებს სხვადასხვა ტროპიკული მცენარის თესლს. ზოგს ადამიანის ინფექციური დაავადების გამომწვევი გადააქვს.

## ლიტერატურა 
კატეგორია:ხელფრთიანები
Kraftwerk (ალბომი)

***Kraftwerk*** — გერმანული ელექტრონული ჯგუფ Kraftwerk-ის პირველი სტუდიური ალბომი, რომელიც გამოვიდა გერმანიაში, 1970 წელს და ჩაიწერა პროდიუსერ კონი პლანკის დახმარებით.

## ისტორია 
ალბომზე მუშაობისას ჯგუფმა იმუშავა ორ დრამერთან - ანდრეას ჰოფმანთან და კლაუს დინგერთან. მათი დაკვრის სტილის გამო ალბომს ოდნავ დაჰკრავს მძიმე როკის ჟღერადობა. ეს დისკს საკმაოდ განასხვავებს შნაიდერის წინა კოლექტივისგან Organisation, ან შემდეგი ორი ალბომისგან, Kraftwerk 2 და Ralf und Florian, რომლებიც ჩაიწერა ჰიუტერისა და შნაიდერის დუეტის მიერ. მოგვიანებით დინგერმა აღნიშნა, რომ იგი უკრავს ფირფიტის მეორე მხარეს, ხოლო ჰოფმანი - პირველ მხარეს, რომელზეც მუშაობა უკვე დასრულებული იყო, სანამ დინგერი მოვიდოდა სტუდიაში.

ინსტრუმენტული ფრაგმენტებიდან აღსანიშნავია ჰიუტერის სოლო პარტიები ჰემონდის ორგანსა და ელექტრონულ ბასზე სახელწოდებით 'ტუბონი'. პარალელურად შნაიდერი უკრავს ელექტრობულ ფლეიტაზე (Ruckzuck), ელექტრონულ ვიოლინოსა და გიტარაზე.

ალბომზე არ არის ვოკალური პარტიები და მხოლოდ სიმღერების Ruckzuck და Stratovarius ფრაგმენტები არიან ახლოს სტრუქტურულ როკ სიმღერასთან. Ruckzuck ჩაწერილი იქნა სატელევიზიო გადაცემისათვის ჯგუფის Organisation მიერ. ეს არის შავ-თეთრი ფირი ჰიუტერის, შნაიდერისა და დინგერის მონაწილეობით.

გარეკანის დიზაინი, რომელიც ჰიუტერს ეკუთვნის, არის ენდი უორჰოლის გავლენის მატარებელი. მასზე გამოსახულია საგზაო კონუსი, რომელიც უორჰოლის სტილშია დახატული. გარეკანის შიდა ნაწილზე გამოტანილია ელექტროსადგურის სურათი, რომელიც გადაიღეს დუსელდორფერლმა მხატვრებმა ბერნდმა და ჰილა ბეხერმა, რომლებიც უფრო ცნობილები არიან ფოტოგრაფიული ნამუშევრებით 'ტიპოლოგიები', სერიით, რომელშიც ერთმანეთს ერწყმის ინდუსტრიული ქალაქის ელემენტები და ეძღვნება საზოგადოებას, რომელმაც იგი ააშენა.

გიტარის მიხაელ როტერი შეუერთდა ჯგუფს ამ ალბომის ჩაწერის შემდეგ. იმავე პერიოდში ჰიუტერმა დროებით დატოვა კოლექტივი (1971). სამი ადამიანისგან შემდგარი Kraftwerk გამოვიდა ტელეეთერით გადაცემაში *Beat-Club*. ამის შემდეგ დინგერმა და როტერმა შექმნეს ცალკეული პროექტი, ჯგუფი Neu!, ჰიუტერი კი შეუერთდა შნაიდერს. საგულისხმოა, რომ ორივე ჯგუფს როგორც პროდიუსერი კურირებდა კონი პლანკი.

ალბომის არც ერთი სიმღერა არ შესრულებულა ცოცხლად ტურის *Autobahn* (1975) შემდეგ. დღემდე ალბომი ოფიციალურად არ გამოცემულა კომპაქტ დისკის სახით, მით უმეტეს, რომ Kraftwerk მას ნაკლებ ყურადღებას ანიჭებს. მიუხედავად ამისა, ალბომის მეკობრული ასლები ვრცელდებოდა 1990იანი წლებიდან, ლეიბლების *Germanofon* და *Crown* მიერ.

Ruckzuck გამოიყენებოდა შოუში *ნიუტონის ვაშლი* (მინეაპოლისი), ჯგუფთან შეუთანხმებლად. მოგვიანებით უცნობმა შემოქმედებითმა ჯგუფმა გადაცემისათვის დაწერა მისი საკუთარი ვერსია.

## სიმღერების სია
## პერსონალი 
* რალფ ჰიუტერი – ორგანი, ტუბონი, ყდა
* ფლორიან შნაიდერი – ფლეიტა, ვიოლინო, ელექტრონული პერკუსია
* ანდრეას ჰოფმანი – დასარტყმელი საკრავები
* კლაუს დინგერი – დასარტყმელი საკრავები
* კონი პლანკი – ხმის ინჟინერი, პროდისერი
* კლაუს ლომერი – ხმის ინჟინრის დამხმარე

## გამოცემები 
## ჩარტები 
### ყოველკვირეული ჩარტები 
## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:Kraftwerk-ის ალბომები
კატეგორია:1970 წლის სადებიუტო ალბომები
კატეგორია:Vertigo Records-ის ალბომები
U2-ს დისკოგრაფია

აქ წარმოდგენილია ჯგუფ U2-ს სრული დისკოგრაფია და ვიდეოგრაფია. საგულისხმოა, რომ ზოგიერთი კომპილაცია, საკონცერტო ალბომი ან ვიდეოფილმი გავრცელდა მხოლოდ ჯგუფის ფან-კლუბის წევრებს შორის.

## სტუდიური ალბომები 
## საკონცერტო ალბომები 
## საუნდტრეკები 
## კომპილაციები 
## თანამშრომლობა 
## EP-ები 
## სინგლები 
### 1980-იანები
### 1990-იანები
### 2000-იანები
### 2010-იანები
## ვიდეოგრაფია 
### კინოთეატრებში გამოსული ფილმები
### ვიდეოალბომები 
### მუსიკალური ვიდეოები 
## შენიშვნები 
## სქოლიო 
კატეგორია:U2
კატეგორია:ირლანდიელი მუსიკოსების დისკოგრაფიები
კატეგორია:როკ-ჯგუფების დისკოგრაფიები
კორელაცია

**კორელაცია** შეიძლება აღნიშნავდეს:

* კორელაცია — ორგანიზმთა ნაწილთა თანამიმართება
* კორელაცია — ენობრივი ერთეულების ურთიერთდაპირისპირებულობა
* კორელაცია — ალბათური ან სტატისტიკური დამოკიდებულება
კორინთლები

**კორინთლები** — ქართლის წარჩინებულ ფეოდალთა საგვარეულო IX-X საუკუნეებში. გვარი მომდინარეობს ქსნის ხეობაში მდებარე ადგილის — კორინთის სახელიდან. კორინთლები ეწინააღმდეგებოდნენ საქართველოში ძლიერი ცენტრალური ხელისუფლების დამყარებას. მაგ., X საუკუნის I ნახევარში დაჩი კორინთელმა ქართლისა და კახეთის სხვა ფეოდალებთან ერთად აფხაზთა მეფის გიორგი II-ის მიერ დაპყრობილი კახეთის ციხეები კვლავ ხელში ჩააგდებინა კვირიკე კახთა ქორეპისკოპოსს და ამით ხელი შეუშალა აფხაზთა მეფეს საქართველოს გაერთიანებისათვის ბრძოლაში. გვიანდელი შუა საუკუნეებში კორინთლები დაემცრნენ და უკვე აზნაურთა წოდებას მიეკუთვნებოდნენ. კორინთლების საფეოდალოს (მდინარე ქსანსა და მეჯუდას შორის) ეწოდებოდა საკორინთლო.

## ლიტერატურა
* *შოშიაშვილი ნ.,* ქსე, ტ. 5, გვ. 674, თბ., 1980

კატეგორია:საქართველოს ფეოდალური საგვარეულოები
კორკულა

**კორკულა** — ერედვის მუნიციპალიტეტის სოფლების ზემო კორკულისა და ქვემო კორკულის ძველი საერთო სახელწოდება. ამ სახელით მოხსენიებულია ქსნის საერისთავოს სოფლებს შორის.

## ლიტერატურა
## სქოლიო
კატეგორია:საქართველოს სოფლების ძველი სახელწოდებები
კატეგორია:ერედვის მუნიციპალიტეტის ისტორიული სოფლები
კორმოფიტები

**კორმოფიტები** ( — ღერო და phyton — მცენარე) — მცენარეები, რომელთაც ღერო და ფოთლები აქვთ. ასეთია ხავსების უმეტესობა, გვიმრანაირნი და თესლოვანი მცენარეები. კორმოფიტები ჩამოყალიბდნენ თალუსოვანი მცენარეების ისტორიული განვითარების პროცესში.

## ლიტერატურა
კატეგორია:მცენარეები
კორნეტი (მრავალმნიშვნელოვანი)

**კორნეტი** შეიძლება აღნიშნავდეს:

* კორნეტი — ჩინი რუსეთის კავალერიაში;
* კორნეტი — მუსიკალური საკრავი.
Radio-Activity

***Radio-Activity*** (, ასევე ცნობილი გერმანული სათაურით **Radio-Aktivität**) — გერმანული ელექტრონული ჯგუფ Kraftwerk-ის კონცეპტუალური ალბომი, რომელიც გამოვიდა 1975 წელს. ისევე, როგორც სხვა ალბომებთან მიმართებაში, ჯგუფმა ამჯერად ჩაწერა ალბომის ორი ვერსია - გერმანულ და ინგლისურ ენებზე. ალბომის მთავარი თემაა რადიოაქტიურობა, რადიოტალღები და ყველაფერი, რაც დაკავშირებულია სიტყვასთან *რადიო*.

ეს იყო ჯგუფის პირველი ალბომი, რომლის პროდიუსერებიც თავიდან ბოლომდე იყვნენ ჰიუტერი და შნაიდერი. დისკი ჩაიწერა სტუდიაში Kling Klang. ტექსტებზე მუშაობდა ემილ შულტი, რომელმაც აგრეთვე შექმნა შესანიშნავი ყდა - მასზე გამოსახული ძველებური რადიომიმღები.

ეს იყო ჯგუფის პირველი ალბომი, რომელზეც გამოიყენებოდა ვაკო ორკესტრონი - სინთეზატორი, რომლითაც კეთდებოდა გუნდის, სიმებიანი ინსტრუმენტებისა და ორგანის ხმების იმიტაცია. აგრეთვე აქტიურად გამოიყენებოდა ვოკოდერიც. პირველად ჯგუფმა არ გამოიყენა არც ფლეიტა, არც ვიოლინო და არც გიტარა.

ალბომის ყველაზე პოპულარილი სიმღერაა Radioactivity, რომელიც საფრანგეთში დიდი წარმატებით სარგებლობდა.

## სიმღერების სია
## ტექნიკა 
* Roland RE-201 Space Echo
* ARP Odyssey
* მუგის სინთეზატორი
* Farfisa Rhythm Unit 10
* EMS Synthi A
* ოსცილოსკოპი
* ვაკო ორკესტრონი

## ყოველკვირეული ჩარტები
## სერტიფიცირებები
## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:Kraftwerk-ის ალბომები
კატეგორია:1975 წლის ალბომები
კატეგორია:EMI Records-ის ალბომები
კატეგორია:კონცეპტუალური ალბომები
კატეგორია:Capitol Records-ის ალბომები
კატეგორია:Kling Klang Studio-ს ალბომები
მარს ვოლტა

**მარს ვოლტა** () — ამერიკული როკ ჯგუფი, რომელიც 2001 წელს დააარსეს სედრიკ ბიქსლერ ზავალამ, ომარ როდრიგეზ-ლოპესმა, ისაია ოუენსმა და ჯერემი მაიკლ ვორდმა. ჯგუფი უკრავდა პროგრესული როკის, ჯაზის, პანკ-როკის, ფსიქოდელიური როკისა და ლათინური მუსიკის ელემენტებით გაჯერებულ მუსიკას. იგი აგრეთვე ცნობილია ენერგიული კონცერტებითა და იმპროვიზაციებით, ისევე როგორც კონცეპტუალური ალბომებით.

დაიშალა 2013 წლის იანვარში.

## დისკოგრაფია 
:სტუდიური ალბომები
* *De-Loused in the Comatorium* (2003)
* *Frances the Mute* (2005)
* *Amputechture* (2006)
* *The Bedlam in Goliath* (2008)
* *Octahedron* (2009)
* *Noctourniquet* (2012)
* *The Mars Volta* (2022)
* *Que Dios Te Maldiga Mi Corazón* (2023)
* *Lucro Sucio; Los Ojos del Vacío* (2025)

## რესურსები ინტერნეტში
*ოფიციალური საიტი
*ომარ როდრიგეზის ოფიციალური საიტი

კატეგორია:პროგრესული როკ-ჯგუფები
კატეგორია:მარს ვოლტა
კატეგორია:ამერიკული როკ-ჯგუფები
კორომი

**კორომი**, *ხევნარი* — ბუნებრივი ან ხელოვნური წარმოშობის ტყის ნაკვეთი, რომელიც მოიცავს ხეებს, ბუჩქებსა და ტყის სხვადასხვა მცენარეულობას. შედგება ხეთადგმისა და ტყის სხვა კომპონენტებისაგან, აქვს მოცემული ნაკვეთისათვის დამახასიათებელი ნიშან-თვისებები (წარმოშობა, ჯიშების შედგენილობა, ფორმა, სიმჭიდროვე, ასაკი, ტყის ტიპი, ბონიტეტი და სხვა), რომელთა კომპლექსით განსხვავდება ის სხვა კორომისგან.

## ლიტერატურა
კატეგორია:ტყეები
კორპის მუხა

**კორპის მუხა** (Quercus suber) — მარადმწვანე გაშლილვარჯიანი ხე წიფლისებრთა ოჯახისა. მისი სიმაღლე 20-25 მ აღწევს. ღერო და ტოტები დაფარული აქვს კორპის სქელი ფენით. მომრგვალო-ელიფსური ფოთლები აქვს, ქვედა მხრიდან მონაცრისფრო ბუსუსიანი. ბუნებრივად იზრდება დასავლეთ ხმელთაშუაზღვისპირეთში (აქ მის ტყეებს ამჟამად მცირე ფართობები უკავია). ყოფილ სსრკ-ში პირველად XIX საუკუნის დასაწყისში შემოიტანეს ყირიმსა და საქართველოში (სოხუმსა და ქუთაისში, ყოფილ ფერმის ბაღში - ამჟამად თბილისის ბოტანიკური ბაღის ფილიალი). მისი სამრეწველო გაშენება საქართველოს სუბტროპიკებში (ქუთაისი, გაგრა, აგუძერა და სხვა). 1930-იდან დაიწყო, უფრო გვიან კი შესაძლებელი გახდა აღმოსავლეთ საქართველოშიც (ლაგოდეხის რაიონში). კორპის მუხა სინათლისა და სითბოს მომთხოვნია. —16—18&nbsp;°C-ზე ეყინება ნორჩი ყლორტები. —22&nbsp;°C მთლიანად იღუპება. კარგად ხარობს ღრმა და უკირო ნიადაგზე. კორპი უკეთესი ხარისხის გამოდის მშრალ პირობებში. პირველი კორპის მოხდა შეიძლება 15—20 წლის ასაკიდან, შემდეგ კი — ყოველ 10 წელიწადში ერთხელ, 150—200 წლამდე. ერთი ძირიდან მიიღება 1 კგ-მდე კორპი. დასავლეთ საქართველოს მძიმე და ტენიან ნიადაგზე კორპის მუხას აზიანებს „შავი ტირილი“, რომელთა საბოლოოდ ახმობს მცენარეს. კორპის მომცემ მუხად მიიჩნევენ აგრეთვე დასავლურ მუხას (Quercus occidentalis), რომლის სამშობლოა სამხრეთ პორტუგალია და საფრანგეთი. საქართველოში, ისევე როგორც კავკასიის ჩრდილოეთ ნაწილში, პერსპექტიულად მიჩნეულია Quercus variabilis.

## ლიტერატურა 
კატეგორია:წიფლისებრნი
კორპის ხე

**ამურის კორპის ხე** (ლათ. Phellodendron amurense) — ხე ტეგანისებრთა ოჯახისა. ორსახლიანი ხეებია. ხავერდის ხის ერთ-ერთი სახეობა. სიმაღლეში იზრდება 25-28 მეტრამდე. ღეროს დიამეტრია 90-120 სმ.  

გავრცელებულია შორეულ აღმოსავლეთში, მანჯურიაში, რუსეთში, ამურისპირეთში, პრიმორიეში, ჩინეთში, კორეაში, ტიავანსა და იაპონიაში. ძირითადად ხარობს მთების ფერდობებზე, ზღვის დონიდან 500-700 მ სიმაღლეზე. 

## ლიტერატურა
## სქოლიო
კატეგორია:ტეგანისებრნი
ცხვირნალისებრნი

**ცხვირნალისებრნი** () — ძუძუმწოვრების ოჯახის ხელფრთიანების რიგი. მათი სხეულის სიგრძეა 35-110 მმ. დინგზე აქვთ რთული ფოთლისებრი დანამატი — შიშველი კანოვანი წარმონაქმნი, რომელიც გარს ერტყმის ნესტოებს. აერთიანებს 80-მდე სახეობას, რომელთაგან საქართველოში გვხვდება 4 (დიდი, მცირე, სამხრეთული და მეჰელის ცხვირნალა). გავრცელებული არიან სამხრეთ ევროპაში, კავკასიასა და შუა აზიაში. ცხოვრობენ მღვიმეებში, იშვიათად სხვენზე. ზოგჯერ ქმნიან მოზრდილ კოლონიებს. შობენ 1-2 ნაშიერს. იკვებებიან უმთავრესად ღამის პეპლებით.

## ლიტერატურა 
კატეგორია:ხელფრთიანები
*
ღამურასებრნი

**ღამურასებრნი** (Vespertilionidae) — ძუძუმწოვრების ოჯახი ხელფრთიანების რიგისა. მსოფლიო მასშტაბით ამ ოჯახის დაახლოებით 300 ჯიში არსებობს. ისინი ანტარქტიდის გარდა ყველა კონტინენზე ცხოვრობენ.

## ლიტერატურა 
*Corbet, GB, Hill JE. 1992. The mammals of the Indomalayan region: a systematic review. Oxford University Press, Oxford.
*Karim, C., A.A. Tuen and M.T. Abdullah. 2004. Mammals. Sarawak Museum Journal Special Issue No. 6. 80: 221-234.
*Wilson DE, Reeder DM. 2005. Mammal species of the world. Smithsonian Institution Press, Washington DC.

*
ფოთოლნიკაპა ღამურები

**ფოთოლნიკაპა ღამურები** არის ძუძუმწოვრების ოჯახი ხელფრთიანების რიგისა.

კატეგორია:ხელფრთიანები
კორსაკი

**კორსაკი** () — მტაცებელი ძუძუმწოვარი ძაღლისებრთა ოჯახისა. მისი სხეულის სიგრძე 50-60 სმ აღწევს. აქვს წვრილი დინგი, დიდი, ფუძესთან გაფართოებული ყურები, წითურ-ნაცრისფერი ზურგი, მოთეთრო მუცელი. 

გავრცელებულია სამხრეთ-აღმოსავლეთ ევროპასა და აზიაში, ჩრდილოეთ კავკასიიდან იმიერბაიკალამდე, ჩრდილოეთით — ჩრდ. გ. 50&nbsp;°C-მდე. ბინადრობს ველებსა და ნახევრად უდაბნოებში. იკვებება უმთავრესად წვრილი მღრღნელებით, აგრეთვე ფრინველებით, ქვეწარმავლებით, მწერებით. სარეწაო ცხოველია. სარგებლობა მოაქვს მავნე მღრღნელების განადგურებით.

## ლიტერატურა 
კატეგორია:მელა
კატეგორია:ჩინეთის ძუძუმწოვრები
ხილიჭამია ხელფრთიანები

**ხილიჭამია ხელფრთიანები** (Megachiroptera), ძუძუმწოვრების ქვერიგი ხელფრთიანების რიგისა. მათი სხეულის სიგრძე 6-40 სმ, ფრთების შლისი 1,5 მ, მასა 15-900 გ აღწევს. გავრცელებული არიან აღმოსავლეთ ნახევარსფეროს ტროპიკულ და სუბტროპიკულ ოლქებში, ჩრდილოეთით ეგვიპტემდე, მცირე აზიამდე და სამხრეთ იაპონიამდე. ყოფილ სსრკ-ში არ გვხვდებიან.ქვერიგში 1 ოჯახი (Pteropidae), 3 ქვეოჯახი და 150-მდე სახეობაა. აქტიური არიან ღამით და შებინდებისას. კარგად აქვთ განვითარებული მხედველობა და ყნოსვა. ქმნიან დიდ კოლონიებს.იკვებებიან უმთავრესად ტროპიკული მცენარეების ნაყოფით, წვრილი ფორმები — ნექტრით და ყვავილის მტვერით. ზოგჯერ ზიანს აყენებენ მებაღეობას. Pteropus-ის გვარის წარმომადგენლებს, ზოგჯერ კი ყველა ხილიჭამია ხელფრთიანებს მფრინავ ძაღლებსაც უწოდებენ.

## ლიტერატურა 
ქსე, ტ. 11, გვ. 483, თბ.,1987

კატეგორია:ხელფრთიანები
კორტი

**კორტი** შეიძლება აღნიშნავდეს:

* კორტი — ჩოგბურთის სათამაშო მოედანი
* კორტი — სოფელი ამბროლაურის რაიონში
* კორტი — ქალაქი სუდანში
კორტოხი (მრავალმნიშვნელოვანი)

**კორტოხი** შეიძლება აღნიშნავდეს:

* კორტოხი — უღელტეხილი ლიხის ქედზე;
* კორტოხი — სოფელი ხულოს მუნიციპალიტეტში.
თევზისმჭამელი ღამურასებრნი

**თევზისმჭამელი ღამურასებრნი** ან **კურდღლისტუჩიანები** () — ძუძუმწოვრების ოჯახი ხელფრთიანების რიგისა. მოიცავს 2 სახეობას. საშუალო ზომის ღამურები არიან. დიდი თევზისმჭამელი ღამურის სიგრძე 6,5–13,2 სმ-ს, ხოლო წონა 60-78 გ-ს აღწევს. თმის საფარველი მოკლეა. ახასიათებთ სქესობრივი დიმორფიზმი: მამლები ფერად მოწითალო ან ღია წითურები არიან, ხოლო დედლები — მონაცრისფრო-წითლები. გავრცელებულნი არიან ცენტრალურ და სამხრეთ ამერიკაში. ნადირობენ ჯგუფებად, რომელშიც 5–15 წევრია გაერთიანებული. იკვებებიან მწერებით, თევზებით, ბაყაყებითა და კიბოსნაირებით. წყალში ყვინთავენ 20–50 სმ სიღრმეზე და ექოლოკაციის დახმარებით იჭერენ არც ისე დიდი ზომის (10 სმ-მდე სიგრძის) თევზებს. შეჯვარების პერიოდი სექტემბრიდან იანვრამდე მიმდინარეობს. მაკეობა 2 თვემდე გრძელდება. ველურ ბუნებაში 10–12 წლამდე ცოცხლობენ. თევზისმჭამელ ღამურებზე ნადირობენ გველები, ენოტები, კაკომიცლები, მცირე კატისებრნი და მტაცებელი ფრინველები.

## კლასიფიკაცია 
* 
** 
** 

## რესურსები ინტერნეტში 
* თევზისმჭამელი ღამურასებრნი საიტზე Мир животных
* თევზისმჭამელი ღამურასებრნი Animal Diversity Web-ზე
* გავრცელების არეალები

*
კატეგორია:ხელფრთიანები
კორცხელის მღვიმე

**კორცხელის მღვიმე** — კარსტული მღვიმე საქართველოში, ზუგდიდის მუნიციპალიტეტში, სოფელ კორცხელის ტერიტორიაზე, მდინარე ჯუმის (ენგურის მარცხენა შენაკადი) მარცხენა ნაპირას, ზღვის დონიდან 150 მ სიმაღლეზე. გამომუშავებულია ნეოგენურ ქვიშაქვებში. სუბჰორიზონტალურ ფსკერიანი დერეფნული ტიპის გამჭოლი მღვიმე. კორცხელის მღვიმეს საშუალო სიმაღლე 3 მ, ჯამური სიგრძე — 790 მ. ჰაერის ტემპერატურა 14-15 °C (ივლისი, 1966). გადის ნაკადული.

## ლიტერატურა
კატეგორია:სამეგრელო-ზემო სვანეთის მხარის მღვიმეები
კორტოხის უღელტეხილი

**კორტოხის უღელტეხილი** — უღელტეხილი საქართველოში, იმერეთისა და შიდა ქართლის მხარეებში, საჩხერისა და ხაშურის მუნიციპალიტეტების საზღვარზე. მდებარეობს ლიხის ქედზე, მდინარე სურამულის მარცხენა შენაკადის — ჭერათხევის ზემო დინებისა და ყვირილის მარცხენა შენაკადის — ძირულის წყალგამყოფზე. სიმაღლე ზღვის დონიდან 1130 მ. აგებულია პალეოზოური გრანიტოიდებით. კორტოხის მიდამოები შემოსილია მუხნარ-რცხილნარ-წიფლნარით. კორტოხზე გადადის საცალფეხო გზა ხაშურის მუნიციპალიტეტიდან საჩხერის მუნიციპალიტეტში.

## ლიტერატურა 
კატეგორია:იმერეთის მხარის უღელტეხილები
კატეგორია:შიდა ქართლის მხარის უღელტეხილები
კოსტანტი კახის მარტვილობა

**„კოსტანტი კახის მარტვილობა“** — IX საუკუნის ქართული ანონიმური ჰაგიოგრაფიული თხზულება. მისი მთავარი გმირია ქრისტიანული სარწმუნოებისათვის თავდადებული პატრიოტი, ქართლის გავლენიანი დიდებული კოსტანტი კახი. 853 წელს არაბებებმა ბუღა თურქის მეთაურობით თბილისი დაიპყრეს, გადაწვეს და ამირა საჰაკ ისმაილის ძე მოკლეს. ხანდაზმული კოსტანტი კახი, „ვითარცა წინამძღუარი და წარჩინებული ყოველსა ქვეყანასა ქართლისასა“ თავისი ლაშქრით წინ აღუდგა უცხო დამპყრობლებს. ამის გამო ის შეიპყრეს, ჯერ თბილისის საპყრობილეში მოათავსეს, შემდეგ ქ. სამარაში გაგზავნეს და მეფე ჯაფარ აბრაჰამის ძეს წარუდგინეს, რომელმაც მას ქრისტიანობის უარყოფა მოსთხოვა. კოსტანტი კახმა დიდი სულიერი სიმხნევე გამოიჩინა და სარწმუნოების გამოცვლაზე მტკიცე უარი მოახსენა მეფეს, რისთვისაც 853 წლის 10 ნოემბერს თავი მოჰკვეთეს.  „კოსტანტი კახის მარტვილობა“ შეთხზულია 853-856 წლებში, ბიზანტიის დედოფლის თეოდორას (გ. 856) მეფობის დროს. ავტორი თანამედროვეა, მაგრამ ის არ უნდა იყოს კოსტანტი კახის დაახლოებული პირი ან მისი მარტვილობის თვითმხილველი. მან არც წამებულის ბიოგრაფია იცის კარგად და ამბავს უფრო ზოგადად, სხვისი გადმოცემით ყვება. მიუხედავად ამისა, თხზულება ფრიად მნიშვნელოვანი წყაროა IX საუკუნის შუა წლების საქართველოს პოლიტიკური ცხოვრების გასათვალისწინებლად. 

„კოსტანტი კახის მარტვილობის“ ხელნაწერები XVIII საუკუნიდან გვხვდება. ტექსტი პირველად გამოაქვეყნა მიხეილ საბინინმა 1882 წელს. 1925 წელს ლათინური თარგმანითურთ გამოსცა პაულ პეეტერსმა.

## ლიტერატურა
* *კეკელიძე კ.,* ეტიუდები ძველი ქართული ლიტერატურის ისტორიიდან, ტ. 1, თბ., 1956;
**მისივე,* ქართული ლიტერატურის ისტორია, ტ. 1, თბ., 1960;
* *ჯავახიშვილი ივ.,* თხზულებანი თორმეტ ტომად, ტ. 8, თბ., 1977;
**ლოლაშვილი ი.,* ქსე, ტ. 5, გვ. 596, თბ., 1980

კატეგორია:ქართული ჰაგიოგრაფია
კოსტრომული ჯიში

**კოსტრომული ჯიში** — მსხვილი რქოსანი საქონლის სახორცე-სარძევე მიმართულების ჯიში. გამოყვანილია კოსტრომის ოლქის „კარავაევოს“ მეურნეობასა და კოსტრომისა და ნერეხტის რაიონების კოლმეურნეობებში იაროსლავური და ადგილობრივი უჯიშო საქონლის შეჯვარებით ალგაუსა და შვეიცურ ჯიშებთან. ნაჯვარ ცხოველებს კვებისა და მოვლა-შენახვის გაუმჯობესებულ პირობებს უქმნიდნენ, განსაკუთრებული ყურადღებით ტარდებოდა ცხოველთა გადარჩევა და შერჩევა. ჯიში დამტკიცდა 1945 წელს. ცხოველები გამოირჩევიან მაგარი კონსტიტუციით, აქვთ ღია წაბლიდან მუქ წაბლამდე გარდამავალი ფერი. ცოცხალი მასა კუროსი 800-900 კგ, ფურისა 550-650 კგ. მოწინავე მეურნეობებში ფურის მონაწველი წელიწადში 4000-5000 კგ რძეს აღწევს, რძის ცხიმიანობა 3,9%. სარეკორდო მონაწველი 14115 კგ და 14203 კგ. ნაკლავის გამოსავალი 65-67%. კოსტრომული ჯიშს ფართოდ იყენებენ როგორც ადგილობრივ ისე სხვა ჯიშების ძროხის გასაუმჯობესებლად. გავრცელებულია რუსეთში და ბელარუსის ზოგიერთ ოლქში.

## ლიტერატურა
კატეგორია:მსხვილი რქოსანი საქონლის ჯიშები
კორძფეხიანები

**კორძფეხიანები** () — ძუძუმწოვრების ქვერიგი წყვილჩლიქოსანთა რიგისა. ტანად დიდი ცხოველებია, ორთითა, ტერფის ძირზე კანი კორძიანი ბალიშივით აქვთ გამსხვილებული. კორძფეხიანების ქვერიგი შეიცავს ერთ ოჯახს (აქლემისებრნი), რომელშიც 3 გვარია: აქლემი, ვიკუნია და ლამა.

## ლიტერატურა
## სქოლიო
კატეგორია:წყვილჩლიქოსნები
კოტოვსკი (მრავალმნიშვნელოვანი)

**კოტოვსკი** შეიძლება აღნიშნავდეს:

* კოტოვსკი — ქალაქი უკრაინაში;
* კოტოვსკი — ქალაქი რუსეთში.
კოტილოზავრები

**კოტილოზავრები** () — ყველაზე ძველი და პრიმიტიული ქვეწარმავლების ამომწყდარი ქვეკლასი. ცნობილი არიან შუა კარბონულიდან ტრიასულ პერიოდამდე. მათი სიგრძე 0,5-3 მ აღწევდა. კოტილოზავრებს შენარჩუნებული ჰქონდათ ამფიბიებისაგან მემკვიდრეობით მიღებული მრავალი პრიმიტიული ნიშან-თვისება: საფეთქლის ღრმულებს მოკლებული ქალა, კარგად განვითარებული თხემის ხვრელი, სასის კბილები, ორმხრივ ჩაზნექილი მალები, ძალიან მოკლე კისრის განყოფილება, კიდურებისა და მათი სარტყლების მოკლე და მასიური ძვლები და სხვა. კოტილოზავრების ნაშთები მრავლადაა ჩრდილოეთ ამერიკასა და სამხრეთ აფრიკაში, აგრეთვე ყოფილ სსრკ- ევროპის ნაწილში, გეოლოგიაში კოტილოზავრების მიხედვით ადგენგენენ ამა თუ იმ დანალექი წყების გეოლოგიურ ასაკს.

## ლიტერატურა
* ქსე, ტ. 5, გვ. 700, თბ., 1980

კატეგორია:გადაშენებული ქვეწარმავლები
კოფრჩხილა

**კოფრჩხილა** () — მრავალ, ორ- ან ერთწლოვან ბალახოვან მცენარეთა გვარი ქოლგოსანთა ოჯახისა. 

გვარში ერთადერთი (ძველი კლასიფიკაციებით 4–5) სახეობაა — ჩვეულებრივი კოფრჩხილა (Falcaria vulgaris). გავრცელებულია ევრაზიის ზომიერ სარტყელში და ჩრდილოეთ აფრიკაში. გვხვდება საქართველოშიც.  20–60 სმ სიმაღლის ორწლოვანი ბალახია. გვხვდება მშრალ მდელოზე, ქვიან ფერდობზე, ტყის პირზე, ველზე, გზის პირზე. ნათესების (ძირითადად საგაზაფხულო კულტურების) სარეველაა. ნორჩ ფოთლებს ხარშავენ და საკაზმად ან მხალად იყენებენ, ამწნილებენ.

## ლიტერატურა 
## სქოლიო 
*
კოტრანა

**კოტრანა** () — ერთწლოვან ან მრავალწლოვან ბალახოვან მცენარეთა გვარი კომბოსტოსებრთა ოჯახისა. ცნობილია 20-25 სახეობა.

გავრცელებულია ევრაზიასა და აფრიკაში. ბალტიისპირეთში, კავკასიასა და შუა აზიაში 18-20 სახეობაა, კერძოდ, საქართველოში — 3. კოტრანა იზრდება ველებსა და ნახევრად უდაბნოებში, მშრალი მთის კალთებსა და ჩამონაზვავებზე, კლდეებსა და ზღვისპირა ქვიშაზე. ზღვისპირული კოტრანა ანუ ზღვის კომბოსტო () საკმაოდ გავრცელებული სახეობაა. მის გაზაფხულის ფოთლის ყუნწებს მხალად ხმარობენ, ზოგჯერ მოჰყავთ კიდეც, როგორც ბოსტნეული კულტურები.

## ლიტერატურა
კატეგორია:კომბოსტოსებრნი
კოქციდიები

მინი|კოქციდიები
**კოქციდიები** () — უმარტივეს ცხოველთა რიგი სპორიანების კლასისა, შეიცავს 1000-ზე მეტ სახეობას, უჯრედშიგა პარაზიტებია, აქვთ პატარა, მომრგვალო უჯრედის ფორმა და ბუშტისებური ბირთვი. პარაზიტობენ უხერხემლო და ხერხემლიანი ცხოველების საჭმლის მომნელებელი ორგანოების ეპითელურ უჯრედებში. ადამიანს იშვიათად აღმოაჩნდება (შუა აზიასა და ამიერკავკასიაში) კოქციდიების ზოგიერთი სახეობა ( და ), რომელიც იწვევს ნაწლავთა დაავადებას, კოქციდიების თითოეული სახეობა ერთ გარკვეულ მასპინძელ-ცხოველში პარაზიტობს. მათი სასიცოცხლო ციკლია უსქესო გამრავლება, სქესობრივი პროცესი და სპოროგონიის კანონზომიერი მორიგეობა. კოქციდიების უმრავლესობა ერთ მასპინძელში ვითარდება, ზოგი — ორში. ზოგი კოქციდიები იწვევს კოქციოდიოზს.

## ლიტერატურა 
კატეგორია:პარაზიტები
კოღოები

**კოღოები** () — მწერების ოჯახი ორფრთიანთა რიგისა. აქვთ ერთი წყვილი სიფრიფანა ფრთა მეორე გადაქცეულია ბზუალებად. მომრგვალო თავის წინა ნაწილში პირის ორგანოები — ხორთუმი და საცეცები. აქვს წვრილი, 15-ნაწევრიანი, მოკლე (დედლებში) ან გრძელი (მამლებში) ბეწვებით დაფარული ულვაშები. კვერცხი, მატლი და ჭუპრი დამდგარ ან მდორე წყალში ვითარდება. მატლი წყლის მცენარეულობითა და ცხოველებით იკვებება. სისტემატურად ამოდის წყალსატევის ზედაპირზე და ისევე, როგორც ჭუპრი, ატმოსფერული ჟანგბადით სუნთქავს. ცნობილია 2000-მდე სახეობა, რომელთაგან ბევრი სისხლმწოვია, ადამიანისა და ცხოველების ექტოპარაზიტია. ზოგს დაავადებული ორგანიზმიდან ჯანსაღ ადამიანზე სხვადასხვა დაავადების გამომწვევები გადააქვს. კოღოების ოჯახი იყოფა 3 ქვეოჯახად: Culicinae (ნამდვილი კოღოები) Dixinae და Chaoborinae. ნამდვილი კოღოების (Anophelini-ს) ქვეოჯახიდან ყოფილ სსრკ-ში გვხვდება გვარები Anopheles (მალარიის კოღო), Uranotaenia, Theobaldia, Orthopodomyia Mansonia, Aedes და Culex.

მალარიის კოღოებს გადააქვთ მალარიის გამომწვევი პლაზმოდიუმები. არამალარიის კოღოებიდან აღსანიშნავია Aedes-ის გვარში შემავალი მრავალი სახეობა, რომელიც ადამიანისა და ცხოველების მავნებელია. მაგ., Aedes aegipti-ს გადააქვს ყვითელი ცხელების ვირუსი, ხოლო Aedes-ისა და Culex-ას ზოგ სახეობას (Aedes japonicus, Aedes togoi, Culex bithaeniorhynchus) და სხვა — იაპონური ენცეფალიტი.

## ლიტერატურა 
* *Павловский Е. Н.*, Руководство по паразитологии человека с учением о переносчиках трансмиссивных болезней, 5 изд., т. 1-2, М.—Л., 1946-1948;
* Учебник медицинской энтомологии, под ред., В. Н. Беклемишева, ч. 1—2, М., 1949

## რესურსები ინტერნეტში
* European Mosquito Bulletin
ვაინახები

**ვაინახები** (რუს. Вайнахи, ქართულ ისტორიაშია სხვადასხვა დროს იხსენებოდნენ სხვადასხვა სახელით, ღლიღვები, ძურძუკები, ქისტები) — ჩრდილოეთ კავკასიის ხალხი; ამჟამად ეს ერი ცნობილია სხვადასხვა სახელით: ჩეჩნები (ნოხჩი), ინგუშები (ღალღა) და მათი მონათესავე ბაცბები და ქისტები (ეს უკანასკნელნი ძირითადად საქართველოს ტერიტორიაზე სახლობენ). ყველა ეს ხალხი ნახურ ენებზე ლაპარაკობს.

კატეგორია:კავკასიის ხალხები
კატეგორია:ეთნიკური ჯგუფები
იჰლასი (ახალი ამბების სააგენტო)

„**ახალი ამბების სააგენტო იჰლასი**“ (IHA) (, ) — უმსხვილესი დეპეშათა სააგენტო თურქეთში. 1993 წლიდან უზრუნველყოფს ახალი ამბების მომსახურებით თურქულ, ამერიკულ, ევროპულ და არაბულ სატელევიზიო და რადიო კომპანიებს. ცენტრალური ოფისი მდებარეობს სტამბოლში. გააჩნია 148 შიდა ოფისი თურქეთში და 145 საინფორმაციო ოფისი მსოფლიოს სხვადასხვა ქვეყანაში. ფუნქციონირებს მისი 45 საზღვარგარეთული ბიურო. სააგენტო ფარავს თურქეთს, ევროპას, კავკასიას, დიდ შუა აღმოსავლეთს, არაბეთის ნახევარკუნძულს, ცენტრალურ აზიას, ამერიკასა და რუსეთს. ამასთან, საჭიროების შემთხვევაში შეუძლია დაიკავოს პოზიცია მსოფლიოს ნებისმიერ წერტილში (მაგალითად, ცხელ წერტილებში), რისთვისაც იყენებს თანამგზავრული კავშირებით აღჭურვილ სპეციალურ მობილურ ავტომობილებს. 

## რესურსები ინტერნეტში 
*ახალი ამბების სააგენტო იჰლასის საიტი   

კატეგორია:თურქეთის საინფორმაციო სააგენტოები
ჯორჯ მარშალის ევროპული ცენტრი

მინი|250პქ|მარშალის ცენტრის ლოგო
**ჯორჯ მარშალის სახელობის უსაფრთხოების სწავლების ევროპული ცენტრი**, () — ამერიკის შეერთებული შტატების თავდაცვის დეპარტამენტის და გემრანიის ფედერაცული რესპუბლიკის თავდაცვის სამინისტროს ერთობლივი ინსტიტუტი თავდაცვისა და უსაფრთხოების სფეროში, რომელიც მდებარეობს ქალაქ გარმიშ-პარტენკირხენში, გერმანიაში.  

მარშალის ცენტრის მისიაა, შესაძლებლობების განვითარებითა და გლობალური ქსელის მეშვეობით, რეგიონული და ტრანსნაციონალური უსაფრთხოების გამოწვევების დაძლევის ხელშეწყობა. ცენტრი ახორციელებს მრავალფეროვან უნიკალურ პროგრამებს და კურსდამთავრებულების სახით, ჰყავს 155-ზე მეტი ქვეყნის 13600-ზე მეტი უსაფრთხოების სექტორის წარმომადგენელი. 

მარშალის ცენტრში მოქმედებს სხვადასხვა რეზიდენტული პროგრამები, მათ შორის:
* გამოყენებითი უსაფრთხოების სწავლების პროგრამა (PASS);
* ტერორიზმისა და უსაფრთხოების სწავლების პროგრამა (PTSS);
* კიბერ უსაფრთხოების სწავლების პროგრამა (PCSS);
* რეგიონული უსაფრთხოების სემინარი (SRS);
* ტრანსნაციონალური ორგანიზებული დანაშაულის აღმოფხვრის პროგრამა (CTOC).
ცენტრში მოქმედებს საერთაშორისო უსაფრთხოების სწავლების სამაგისტრო პროგრამა (MISS), რომელიც ბუნდესვერის (გერმანიის შეიარაღებული ძალების) უნივერსიტეტთან ერთად ხორციელდება.

## რესურსები ინტერნეტში 
* 

კატეგორია:ევროპული ორგანიზაციები
საურმაგი

**საურმაგი** — ქართლის (იბერიის) მეფე, ფარნავაზის ძე. ქართული საისტორიო ტრადიციის თანახმად, მეფობდა ძვ. წ. III საუკუნეში.

ქართული წყაროების მიხედვით, ჩრდილო კავკასიელი ტომებისა და სხვა უცხოელთგან შემდგარი სამხედრო რაზმების დახმარებით ჩააქრო ქართლის ერისთავთა აჯანყება. საურმაგს მიეწერება აგრეთვე ჩრდილო კავკასიიდან კავკასიელ ტომთა მნიშვნელოვანი მასის გადმოსახლება საქართველოს მთიანეთში. მის დროს ქართლის სამეფოს მეგობრული დამოკიდებულება უნდა ჰქონოდა სელევკიდების სამეფოსთან. „ქართლის ცხოვრება“ საურმაგს მიაწერს ორი ქალღმერთის — აინინასა და დანინას კულტის დამკვიდრებას და მცხეთის გზაზე მათი კერპების აღმართვას.

საურმაგს მხოლოდ ორი ქალიშვილი ჰყავდა. ერთი ქუჯის შვილს მიათხოვა, მეორე — სპარსეთის მეფის ნებროთის შვილს — მირვანოსს, რომელიც თავისი ცოლის ნათესავი იყო. მირვანოსი იშვილა  და საურმაგის სიკვდილის შემდეგ სწორედ იგი გამეფდა. მირვანოსს ისტორიკოსთა ერთი ნაწილი მირიან პირველადაც მოიხსენიებს, ზოგიც — მირვანად.

საურმაგის მეფობის დროს, 189 წლის მახლობლად, ასურეთის მეფის ანტიოქოს დიდის ორმა სარდალმა – არტაშესმა და ზარიადრმა, რომლებიც წარმომავლობით სომხები იყვნენ, სომხეთს თავისუფლება მოუპოვეს. მაგრამ, რადგან იმ დროს სომხეთის ტერიტორია პატარა იყო, რამდენიმე პროვინცია მეზობელ სახელმწიფოებს ჩამოგლიჯეს. სხვათა შორის, საქართველომ ამ დროს დაკარგა ზოგიერთი ადგილი არაქსისა და ჭოროხის ხეობაში.

## ლიტერატურა
* 
* გ, მელიქიშვილი, ქართლის (იბერიის) სამეფოს ისტორიის ქრონოლოგიის საკითხისათვის, ივ. ჯავახიშვილი სახ. ისტორიის ინსტიტუტის შრომები, 1958, ტ. 4, ნაკვ. I; მისივე ქართლის (იბერიის) მეფეთა სიებში არსებული ხარვეზის შესახებ, მაცნე, ისტორიის, არქეოლოგიის, ეთნოგრაფიისა და ხელოვნების ისტორიის სერია, 1978, №3;
* ს. გორგაძე, წერილები საქართველოს ისტორიიდან, „მოამბე“, 1905, №XI.
* 

## სქოლიო
კატეგორია:იბერიის მეფეები
კატეგორია:ფარნავაზიანები
ისტორიანი და აზმანი შარავანდედთანი

„**ისტორიანი და აზმანი შარავანდედთანი**“ — საქართველოს მეფის — თამარის ე.წ. პირველი ისტორიკოსის თხზულება, XIII ს., რომელშიც აღწერილია თამარისა და მისი მამის გიორგი III-ის ისტორია.

## ავტორი 
ძეგლის ავტორი უცნობია. სხვადასხვა დროს მის ავტორად ვარაუდობდნენ ანტონ გნოლისთავისძეს (თედო ჟორდანია), სარგის I თმოგველს (პავლე ინგოროყვა), მანდატურთუხუცეს ჭიაბერს (სარგის კაკაბაძე), არსენ იშხნელს (კორნელი კეკელიძე), შოთა რუსთაველს (ივანე ლოლაშვილი).

ძეგლის ავტორი განათლებული პიროვნებაა. ის იცნობს დასავლეთისა და აღმოსავლეთის ისტორიას, ლიტერატურას და ფილოსოფიას. თხზულება დაწერილია მაღალფარდოვანი ენით. „ისტორიანი და აზმანი შარავანდედთანი“ პირველ ხარისხოვანი ქართული ისტორიული ძეგლია. ის საყურადღებო ცნობებს შეიცავს XII-XIII სს. საქართველოს პოლიტიკური და სოციალურ-ეკონომიკური ისტორიისათვის.

## ტექსტი 
თხზულების სრული ტექსტი შემონახულია „ქართლის ცხოვრების“ მარიამისეულ და მაჩაბლისეულ ნუსხებში და მცხეთური ნუსხის პირში. „ქართლის ცხოვრების“ ვახტანგისეულ რედაქციაში შერწყმულია თამარის მეორე ისტორიკოსის თხზულებასთან. 

აზრთა სხვადასხვაობაა თხზულების შედგენის თაობაზე. ზოგიერთი მკვლევრის აზრით, (პ. ინგოროყვა, ს. კაკაბაძე), აქ ორი ავტორის სხვადასხვა ნაწარმოებია გაერთიანებული. დაწერილია პ. ინგოროყვას შეხედულებით, 1195 და XIII ს. I მეოთხედში, კაკაბაძის  აზრით კი – 1195 და 1270–1295 წლებს შორის. თედო ჟორდანიას და ივანე ჯავახიშვილს მიაჩნდათ, რომ ძეგლი 2 ნაწილისგან შედგება და დაწერილია ერთი პირის მიერ სხვადასხვა დროს (1195 ან 1196 და თამარის თამარის გარდაცვალებისთანავე). „ისტორიანი და აზმანი შარავანდედთანი“ ერთ მთლიან ნაწარმოებად მიაჩნიათ კორნელი კეკელიძეს, სიმონ ყაუხჩიშვილს, ი. ლოლაშვილს. კეკელიძის აზრით, ის დაწერილია 1222 წლის ახლო ხანებში.

## ბიბლიოგრაფია
*ქართლის ცხოვრება. მარიამ დედოფლის ვარიანტი, ექვთიმე თაყაიშვილის რედაქციით, ტფ., 1906;
*ისტორიანი და აზმანი შარავანდედთანი (ცდა ტექსტის აღდგენისა), კ. კეკელიძის რედ. და გამოკვლევით, თბ., 1941;
*ქართლის ცხოვრება, ს. ყაუხჩიშვილის გამოცემა, ტ.2, თბ. 1959;
*История и восхваление венценосцев, перевод с грузинского, предисловие и примичание К.С.Кекелидзе, Тб.1954;
*მეორე გამოცემა წიგნში: კეკელიძე კ., ეტიუდები ძველი ქართლი ლიტერატურის ისტორიიდან, [ტ.] 12, თბ. 1973;

## ლიტერატურა 
*კ. კეკელიძე, *„ისტორიანი და აზმანი შარავანდედთანი“ როგორც ლიტერატურული წყარო*; წიგნი: *რუსთაველის კრებული*, თბ.1938;
*რ. კიკნაძე, *ფარსადან გორგიჯანიძე და „ისტორიანი და აზმანი შარავანდედთანი“*, თბ. 1975;
*ი. ლოლაშვილი, *რუსთაველი და თამარის ისტორიკოსთა ვინაობის პრობლემა*, თბ. 1961;
*ივ. ჯავახიშვილი, *თხზულებანი თორმეტ ტომად*, ტ.8, თბ. 1977;

## რესურსები ინტერნეტში 
*ქართლის ცხოვრება – *ისტორიანი და აზმანი შარავანდედთანი*

კატეგორია:ქართლის ცხოვრება